Here is a page extracted from Wikipedia that may contain CSS, HTML, and a lot of unformatted text.

Title: Vals Pasiegas
Content: As Vals Pasiegas (en castellano Valles Pasiegos), tamien conoixida como Pas-Miera u Pas-Pisueña-Miera ye una comarca de Cantabria encara sin de entidat oficial, que s'estendilla dende a suya muga a lo norte con a Comarca de Santander, a l'este con a de l'Asón-Agüera, a l'ueste con a d'o Besaya, y a lo sud con Espinosa de los Monteros en a provincia de Burgos..

Por ista comarca pasan os ríos Pas y Miera y tamien engloba os suyos cursos altos. Ye formada por as vals de Toranzo, Carriedo, Cayón y Pas. Con un caracter prencipalment rural, a suya población prende d'os servicios que se troban en as localidaz de Torrelavega, Santander o Laredo.

A población total d'a comarca yera de 23.257 habitants, seguntes datos de l'INE de l'anyo 2006. Seguntes os datos d'o mesmo anyo, os suyos tres nuclios mas poblatos, de mayor a menor, son: Santa María de Cayón (7.377), Puente Viesgo (2.522) y Corvera de Toranzo (2.199). Y os suyos tres nuclios menos poblatos, de menor a mayor, son: San Roque de Riomiera (461), Saro (510) y San Pedro del Romeral (561).

A tamas que ya existe una lei de comarcalización de Cantabria, ista encara no ha estau desembolicata por tanto a comarca no tien encara entidat oficial.

Referencias

Vals Pasiegas